услуги, при условие че не променят съдържанието на съобщението. Ползвателите биват информирани, в случай че връзката с източник на интегрирано NtS е прекъсната или не е налична.
 3. ВИДОВЕ NTS СЪОБЩЕНИЯ
 NtS съобщенията са важни съобщения, стандартизирани до максималната възможна степен.
 Съществуват четири вида NtS съобщения, а именно:
 а)
 съобщение за фарватера и трафика;
 б)
 съобщение за нивото на водата;
 в)
 съобщение за ледови явления;
 г)
 съобщение за метеорологичната обстановка.
 4. СТРУКТУРА НА NТS И КОДИРАНЕ НА NТS СЪОБЩЕНИЯТА
 В настоящата глава са описани структурата и кодирането на стандартизирани електронни NtS съобщения.
 NtS съобщение е структурирано съобщение, което използва стандартизирани елементи, винаги когато това е възможно. Използването на свободен текст в елементите на данните трябва да се сведе до минимум.
 Стандартизираната дефиниция на схемата за разширен маркиращ език (XML) на NtS, обозначена в настоящия стандарт с XSD, съдържа стандартизираните стойности на кодовете и възможните формати и е включена в допълнение В.
 Стандартизираните стойности на кодовете и XML-маркерите, тяхното значение и превод са предоставени в NtS Reference Tables в допълнение Д, като са налични също и в електронен вид в управляваната от Европейската комисия Европейска система за управление на референтни данни (ERDMS).
 4.1. Обща структура
 NtS съобщението се състои от следните раздели:
 а)
 идентификационен раздел;
 б)
 раздел за определяне на обекта (обектите) или на участъка (участъците) от фарватера, за които се отнася съобщението;
 в)
 ограничение(я) — за съобщението за фарватера и трафика; измерване(ия) — за съобщението за нивото на водата; ледова обстановка — за съобщението за ледовите явления или метеорологичен(и) доклад(и) — за съобщението за метеорологичната обстановка.
 Фигура 1
 Структура на съобщение с известие до корабните водачи (NtS message)
 4.1.1. Идентификационен раздел
 Всяко съобщение трябва да съдържа идентификационен раздел. Идентификационният раздел съдържа обща информация за подателя и датата на публикуване на съобщението.
 4.1.2. Съобщение за фарватера и трафика
 Съобщението за фарватера и трафика, съдържа информация за участък(участъци) от фарватера или за обект(и) и се използва за указване на ограничението(ята) за следните цели:
 а)
 „Предупреждение“: от значение за безопасността. Предупреждението трябва да съдържа поне едно ограничение, което води до пряка и конкретна опасност за лица, плавателни съдове или съоръжения, като например заваръчни дейности на мост, при които се образуват искри, висящи от мост инспекционна клетка/работници, препятствие по фарватера,
 б)
 „Известие“: от значение за планирането на корабните рейсове или за безопасността. Известието може да съдържа ограничения, като например забрана за ползване на шлюзова камера, дължаща се на работи по поддръжка или драгажни работи по фарватера,
 в)
 „Информационна услуга“: обща информация, която не е пряко свързана с планирането на корабните рейсове или с безопасността. Информационната услуга не трябва да съдържа конкретни ограничения и следователно няма пряко значение за планирането на корабните рейсове или за безопасността. Такава информация може да включва обща информация, например местните правила за движение, актуализиране на Inland ECDIS.
 4.1.3. Съобщение за нивото на водата
 В раздела за нивото на водата се съдържат стойности или прогнози за:
 а)
 нивото на водата,
 б)
 минималната дълбочина,
 в)
 височината на свободния проход,
 г)
 статус на бентовете,
 д)
 дебита,
 е)
 режима.
 Обикновено информацията за нивото на